— 109 — 



Vegetation af Ørnebregne med Træer, Buske o. a. Planter, og den 

 kommer nu rask igen. Herved maa det erindres, at den mest 

 fremtrædende Urt, Ørnebregnen, har underjordiske Vandre-Rod- 

 stokke, der endog kan ligge mange Centimeter dybt i Jorden 

 (10—12 cm og dybere), og som derfor heller ikke i mindste Maade 

 har kunnet skades af Branden. 



Bakkeskraaningerne var tidligere dækkede af høj, kraftig 

 Lyng med enkelte Urter indstrøede, med Mos og Lav i Bunden, 

 og paa enkelte Steder bar de spredte, lave Træer og Buske, især Birk 



Fig. 2. Brændt Lynghede med Birke, neden for Toppen af Himmelbjerget. 

 Fotograferet Aug. 1912 af Fotograf G. Bruun, Silkeborg. 



og Asp, saaledes söm det endnu er Tilfældet hist og her. Nu er 

 de derimod som omtalt kulsorte set i Frastand, og kun nærved ses 

 nogen ny Plantevækst i Udvikling. Især er de vestlige Skraa- 

 ninger, som Ilden løb op ad , ødelagt ; mere Nyvækst ses paa de 

 østlige og paa det fladere Terræn op imod Toppen. 



Straks naar man er kommen ud af Skoven paa Vejen opad, 

 har man god Lejlighed til at studere Plantevækstens Genfødelse. 

 Her fandtes tidligere høj Lynghede med spredte, smaa Træer 

 og Buske. Følgende viste sig nu i August 1912, 14 Maaneder efter 

 Branden. 



